9.  การจัดการ

  ในการจัดการและการกำกับดูแลธุรกิจของกลุ่มบริษัท
  คณะกรรมการและฝ่ายบริหารได้ยึดถือปฏิบัติตามหลักการกำกับดูแลกิจการที่ดีตามคำแนะนำของตลาดหลักทรัพย์ฯ
  รวมถึงข้อเสนอแนะอื่นๆ ของสำนักงานคณะกรรมการกำกับหลักทรัพย์และตลาดหลักทรัพย์

  9.1 โครงสร้างการจัดการ, นโยบายการกำกับดูแลกิจการ,
  การถ่วงดุลของกรรมการที่ไม่เป็นผู้บริหาร, ภาวะผู้นำและวิสัยทัศน์, คณะอนุกรรมการ,
  การประชุมคณะกรรมการ,รายงานของคณะกรรมการ, การรวมหรือแยกตำแหน่ง

  การจัดการของบีอีซี เวิลด์ ดำเนินการโดยคณะกรรมการ ซึ่งมีรูปแบบเป็นคณะกรรมการเดี่ยว
  (Unitary Board) ประกอบด้วยกรรมการบริหารและกรรมการอิสระ
  โดยมีกรรมการที่เป็นอิสระประมาณหนึ่งในสามของจำนวนกรรมการทั้งหมด
  และเมื่อรวมกรรมการที่ไม่ได้เป็นผู้บริหารจะมีสัดส่วนเกินกว่าหนึ่งในสามของคณะกรรมการ
  เพื่อการถ่วงดุล และให้สามารถสอบทานการบริหารงานได้ ในการบริหารงาน
  มีคณะอนุกรรมการย่อยช่วยในการบริหารงานหรือกลั่นกรองงานบางเรื่อง ได้แก่
  คณะกรรมการบริหาร คณะกรรมการตรวจสอบ คณะกรรมการสรรหา
  โดยที่คณะกรรมการเป็นองค์กรสูงสุดของบริษัทกำหนดวิสัยทัศน์ ทิศทางและนโยบาย
  ตัดสินใจเพื่อประโยชน์สูงสุดของบริษัทและผู้ถือหุ้นในระยะยาว พร้อมทั้งให้ข้อชี้แนะ
  และพิจารณาการทำงานของคณะกรรมการบริหาร ซึ่งมีหน้าที่ดำเนินการบริหารงาน
  กำกับดูแลฝ่ายจัดการ ในการปฏิบัติหน้าที่ของคณะกรรมการนั้น
  คณะกรรมการจะมีการประชุมอย่างสม่ำเสมอเพื่อการติดตามผลการดำเนินงานของบริษัท
  และเพื่อพิจารณางบการเงินรวมของบริษัทและบริษัทย่อยก่อนเปิดเผยเป็นการทั่วไป
  นอกนั้นจะเป็นการประชุมเพื่อพิจารณาเรื่องใดเรื่องหนึ่งเป็นพิเศษตามความจำเป็น
  จะมีหนังสือเชิญประชุมเป็นการล่วงหน้า
  โดยแจ้งวาระการประชุมพร้อมทั้งนำส่งเอกสารประกอบการประชุม
  เพื่อให้คณะกรรมการมีเวลาเพียงพอในการศึกษาข้อมูล
  และได้พิจารณาเรื่องนั้นๆก่อนเข้าร่วมประชุม นอกจากนี้
  ได้ให้ความสำคัญในการจัดทำบันทึกรายงานการประชุม
  เพื่อให้มีการบันทึกประเด็นต่างๆอย่างครบถ้วนถูกต้อง โดยในรอบปี2545
  บริษัทมีการจัดประชุมคณะกรรมการรวมทั้งหมด8ครั้ง
  กรรมการส่วนใหญ่เข้าร่วมประชุมอย่างสม่ำเสมอ โดยที่นายวิชัย มาลีนนท์
  ไม่สามารถเข้าร่วมประชุมได้รวม6ครั้ง นางสาวนิภา มาลีนนท์
  ไม่สามารถเข้าร่วมประชุมได้รวม5ครั้ง นางสาวอัมพร มาลีนนท์ และ นางรัชนี นิพัทธกุศล
  ไม่สามารถเข้าร่วมประชุมได้เพียง1ครั้ง ในส่วนของคณะกรรมการบริหาร
  ซึ่งประกอบด้วยกรรมการของบริษัทรวม7คนแต่ละคนจะมีอำนาจหน้าที่ดูแลควบคุมการปฎิบัติงานประจำของแต่ละสายงานธุรกิจ
  แยกกันไปตามแต่ความถนัด ความสนใจความสามารถและความเหมาะสมของแต่ละคน
  มีประธานคณะกรรมการบริหารเป็นผู้กำกับดูแลงาน
  คณะกรรมการบริหารจะรับทิศทาง/นโยบายและหลักการกำกับดูแลกิจการมาจากคณะกรรมการเพื่อมากำหนดเป็นแผนงานดำเนินการ
  โดยมีประธานเจ้าหน้าที่ปฏิบัติการ
  เป็นผู้กำกับดูแลการบริหารงานและการปฏิบัติงานของเจ้าหน้าที่บริหาร
  ในขณะที่คณะกรรมการตรวจสอบ ทำหน้าที่ตรวจสอบการทำงานของฝ่ายบริหาร
  มีบทบาทสำคัญในการสอบทานรายงานทางการเงิน
  เพื่อให้งบการเงินนั้นจัดทำขึ้นโดยถูกต้องตามมาตรฐานการบัญชีที่รับรองทั่วไปในประเทศไทย
  มีการเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  รวมถึงการสอบทานให้บริษัทมีการเปิดเผยข้อมูลสำคัญ
  และข้อมูลเกี่ยวกับรายการระหว่างกันหรือรายการที่อาจมีความขัดแย้งทางผลประโยชน์อย่างเพียงพอ
  ในส่วนของการป้องกันความขัดแย้งทางผลประโยชน์นั้น
  ได้มีนโยบายกำหนดให้การทำรายการระหว่างกันใดๆ จะต้องเป็นไปตามปกติของธุรกิจ
  ตามราคาตลาด ซึ่งสามารถเปรียบเทียบได้กับรายการค้าที่เกิดกับบุคคลภายนอก
  รายการที่เกี่ยวโยงกันโดยส่วนใหญ่จะเป็นรายการระหว่างกันในหมู่บริษัทในกลุ่มซึ่งส่วนใหญ่บีอีซี
  เวิลด์มีส่วนได้เสียเกือบร้อยละร้อย จะมีรายการกับบริษัทย่อยที่บริษัทมีส่วนได้เสียต่ำกว่าร้อยละ
  90 หรือกับบริษัทร่วมบ้างไม่มากนัก
  ส่วนรายการที่อาจจะมีความขัดแย้งทางผลประโยชน์จะมีก็แต่เฉพาะที่เป็นรายการจำเป็นเท่านั้น

  คณะกรรมการของบริษัท ณ วันที่ 31 ธันวาคม 2545 ประกอบด้วยคณะกรรมการ 11 ท่าน ดังนี้

  1. นายวิชัย มาลีนนท์ ประธานกรรมการ

  2. นายประสาร มาลีนนท์ รองประธานกรรมการ

  3. นายประวิทย์ มาลีนนท์ กรรมการ

  4. นางสาวรัตนา มาลีนนท์ กรรมการ

  5. นางสาวนิภา มาลีนนท์ กรรมการ

  6. นางสาวอัมพร มาลีนนท์ กรรมการ

  7. นายประชุม มาลีนนท์ กรรมการ

  8. นางรัชนี นิพัทธกุศล กรรมการ

  9. นายอรุณ งามดี กรรมการอิสระ

  10. นายประธาน รังสิมาภรณ์ กรรมการอิสระ

  11. นายมานิต บุญประกอบ กรรมการอิสระ

  เลขานุการบริษัท นายฉัตรชัย เทียมทอง

  คณะกรรมการตรวจสอบ ณ วันที่ 31 ธันวาคม 2545 ประกอบด้วยกรรมการรวม 3 ท่าน ได้แก่

  1. นายอรุณ งามดี ประธานคณะกรรมการตรวจสอบ

  2 นายประธาน รังสิมาภรณ์ กรรมการตรวจสอบ

  3. นายมานิต บุญประกอบ กรรมการตรวจสอบ

  เลขานุการคณะกรรมการตรวจสอบ นายฉัตรชัย เทียมทอง

  คณะกรรมการสรรหา ณ วันที่ 31 ธันวาคม 2545 ประกอบด้วยกรรมการรวม 3 ท่านได้แก่

1.  นายประชุม มาลีนนท์

2.  นางสาวรัตนา มาลีนนท์

3.  นางรัชนี นิพัทธกุศล

  คณะกรรมการบริหารของบริษัท ณ วันที่ 31 ธันวาคม 2545 ประกอบด้วยกรรมการบริหารจำนวน
  7 ท่าน ดังนี้

1. นายวิชัย มาลีนนท์ ประธานกรรมการบริหาร

2. นายประสาร มาลีนนท์ รองประธานกรรมการบริหาร, ประธานเจ้าหน้าที่ปฏิบัติการ

3. นายประวิทย์ มาลีนนท์ กรรมการบริหาร, ผู้อำนวยการอาวุโส สายธุรกิจโทรทัศน์ 4.
นายประชุม มาลีนนท์ กรรมการบริหาร, ผู้อำนวยการอาวุโส สายธุรกิจสื่อโฆษณา

5. นางสาวรัตนา มาลีนนท์ กรรมการบริหาร, ผู้อำนวยการอาวุโส สายบัญชีและการเงิน

6. นางสาวอัมพร มาลีนนท์ กรรมการบริหาร, ผู้อำนวยการอาวุโส สายธุรกิจผลิตรายการ

7. นางรัชนี นิพัทธกุศล กรรมการบริหาร, ผู้อำนวยการอาวุโส สายการตลาด และ

การขาย

  ผังโครงสร้างองค์กรของบริษัท บีอีซี เวิลด์ จำกัด(มหาชน)

[TABLE]

  อำนาจหน้าที่ของคณะกรรมการบริหาร

  คณะกรรมการของบริษัทได้แต่งตั้งให้มีคณะกรรมการบริหารขึ้นเป็นคณะทำงาน
  เพื่อดูแลบริหารงานประจำของกลุ่มปัจจุบัน
  คณะกรรมการบริหารประกอบด้วยกรรมการของบริษัทและกรรมการของบริษัทย่อยรวมเจ็ด(7)ท่าน
  โดยแต่ละท่านจะมีอำนาจหน้าที่ดูแลควบคุมการปฎิบัติงานประจำของแต่ละสายงานธุรกิจแยกกันไปตามแต่ความถนัด
  ความสนใจ ความสามารถ ความเหมาะสมของแต่ละท่าน
  ทั้งนี้คณะกรรมการได้มอบอำนาจให้แก่กรรมการบริหารให้มีอำนาจสามารถดำเนินงานในหน้าที่แทนคณะกรรมการได้
  อย่างไรก็ตามการดำเนินงานบางเรื่อง
  โดยเฉพาะเรื่องที่เป็นเรื่องแปลกใหม่หรือเกี่ยวข้องกับหลายๆสายงานในเรื่องเดียวกัน
  กรรมการบริหารอาจนำเรื่องเข้าเสนอต่อคณะกรรมการเพื่อขออนุมัติให้ดำเนินการเป็นเรื่องเฉพาะ
  เช่น การเข้าร่วมทุนกับบุคคลภายนอกเข้าดำเนินการธุรกิจใหม่ เช่นนี้เป็นต้น
  โดยปกติคณะกรรมการบริหารเองก็มีการประชุมคณะกรรมการเพื่อการประสานงานในการดำเนินงานกันเป็นประจำอยู่แล้ว

  เจ้าหน้าที่บริหาร ณ วันที่ 31 ธันวาคม 2545 ประกอบด้วยเจ้าหน้าที่จำนวน 12 ท่าน ดังนี้

  1. นายวิชัย มาลีนนท์ ประธานกรรมการบริหาร

  2. นายประสาร มาลีนนท์ กรรมการผู้อำนวยการใหญ่, ประธานเจ้าหน้าที่ปฏิบัติการ

  3. นายประวิทย์ มาลีนนท์ กรรมการรองผู้อำนวยการใหญ่ และผู้อำนวยการอาวุโส

  สายธุรกิจโทรทัศน์

  4. นายประชุม มาลีนนท์ กรรมการรองผู้อำนวยการใหญ่ และผู้อำนวยการอาวุโส

  สายธุรกิจสื่อโฆษณา

  5. นางสาวรัตนา มาลีนนท์ กรรมการบริหารและผู้อำนวยการอาวุโส สายบัญชีและการเงิน

  6. นางสาวอัมพร มาลีนนท์ กรรมการบริหารและผู้อำนวยการอาวุโส สายธุรกิจผลิตรายการ

  7. นางรัชนี นิพัทธกุศล กรรมการบริหารและผู้อำนวยการอาวุโส สายการตลาด

  และการขาย

  8. นายสมรักษ์ ณรงค์วิชัย ผู้อำนวยการฝ่าย ฝ่ายผลิตรายการ

  9. นายปณิธาน ทศไนยธาดา ผู้อำนวยการฝ่าย ฝ่ายโฆษณา

  10. นายฉัตรชัย เทียมทอง ผู้อำนวยการฝ่าย ฝ่ายการเงิน

  11. นายบริสุทธิ์ บูรณะสัมฤทธิ ผู้อำนวยการฝ่าย ฝ่ายงานสนับสนุน

  12. ดร.อภิญญา กังสนารักษ์ ผู้อำนวยการฝ่าย ฝ่ายพัฒนาทรัพยากรบุคคล

ความสัมพันธ์ทางครอบครัวระหว่างผู้บริหารและผู้มีอำนาจควบคุม

  นายวิชัย มาลีนนท์ เป็นบิดาของกรรมการ กรรมการบริหาร และเจ้าหน้าที่ระดับผู้บริหาร ดังนี้

  ----- ---- ------------------------------ ---- ----------------------------
        1.   นายประสาร มาลีนนท์               2.   นายประวิทย์ มาลีนนท์

        3.   นายประชุม มาลีนนท์                4.   นางสาวรัตนา มาลีนนท์

        5.   นางสาวนิภา มาลีนนท์               6.   นางสาวอัมพร มาลีนนท์

        7.   นางรัชนี นิพัทธกุศล                      
  ----- ---- ------------------------------ ---- ----------------------------

ประวัติการทำผิดกฎหมาย

  ในระยะเวลา 10 ปีที่ผ่านมา คณะกรรมการและเจ้าหน้าที่บริหารของบริษัท
  ไม่มีผู้ใดเคยถูกไล่ออก ปลดออก ให้ออกหรือต้องคดี เนื่องจากการกระทำทุจริต
  หรือเคยถูกฟ้องล้มละลาย หรือถูกต้องโทษอาญา หรือมีข้อพิพาท
  หรือการถูกฟ้องร้องซึ่งอยู่ในระหว่างการตัดสิน

  9.2 การสรรหากรรมการและเจ้าหน้าที่บริหาร

  ข้อบังคับของบริษัทกำหนดให้บริษัทมีกรรมการไม่น้อยกว่า 5 คน
  โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
  กรรมการได้รับการเลือกตั้งจากที่ประชุมผู้ถือหุ้น
  ทุกๆครั้งที่มีการประชุมผู้ถือหุ้นประจำปีจะมีกรรมการหนึ่งในสามต้องออกจากตำแหน่งตามวาระ
  การเลือกตั้งกรรมการเป็นไปตามข้อบังคับของบริษัท
  ที่กำหนดให้ผู้ถือหุ้นแต่ละท่านมีคะแนนเสียงเท่ากับจำนวนหุ้นที่ตนถือและสามารถใช้คะแนนเสียงที่มีอยู่ทั้งหมดเลือกบุคคลเดียวหรือหลายคนเป็นกรรมการก็ได้
  แต่จะแบ่งแยกคะแนนเสียงที่ตนมีอยู่ให้แก่บุคคลใดมากน้อยเพียงใดไม่ได้
  และให้บุคคลที่ได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการกับจำนวนกรรมการที่พึงจะเลือกตั้งในครั้งนั้น
  ในกรณีที่มีตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ข้อบังคับกำหนดให้คณะกรรมการสามารถเลือกบุคคลเข้าเป็นกรรมการ
  แทนกรรมการท่านดังกล่าวเว้นแต่ในกรณีที่วาระของกรรมการท่านดังกล่าวเหลือน้อยกว่า 2 เดือน
  ในกรณีนี้คณะกรรมการสรรหาจะเป็นผู้เสนอชื่อบุคคลให้คณะกรรมการพิจารณาแต่งตั้ง
  ในส่วนของการสรรหาเจ้าหน้าที่บริหาร
  อาจจะดำเนินการสรรหาโดยผู้บังคับบัญชาตามลำดับชั้นหรือผ่านคณะกรรมการสรรหาขึ้นอยู่กับตำแหน่งที่จะสรรหา
  ที่ผ่านมาการเปลี่ยนแปลงในตำแหน่งต่างๆของเจ้าหน้าที่บริหารมีไม่บ่อยนัก

9.3 การพิจารณาค่าตอบแทนของกรรมการและผู้บริหาร

  ในการพิจารณากำหนดค่าตอบแทนกรรมการและผู้บริหาร แม้ว่าในปัจจุบันเรายังไม่มีคณะอนุ
  กรรมการพิจารณาค่าตอบแทน
  แต่ในการพิจารณาค่าตอบแทนก็ได้ใช้ข้อมูลค่าตอบแทนของบริษัทอื่นๆในอุตสาหกรรมเดียวกัน
  และมีขนาดใกล้เคียงกัน รวมทั้งผลประกอบการของบริษัทประกอบการพิจารณา
  โดยที่คณะกรรมการทั้งคณะได้พิจารณาค่าตอบแทนของคณะกรรมการโดยใช้หลักการเดียวกันก่อนนำเสนอความเห็นในเรื่องนี้
  ให้ที่ประชุมผู้ถือหุ้นเพื่อพิจารณาตัดสินใจขั้นสุดท้าย

  ค่าตอบแทนผู้บริหารในรอบปี 2545

1. ค่าตอบแทนที่เป็นตัวเงิน

  ในรอบปี 2545 มีเจ้าหน้าที่บริหารเพิ่มขึ้น 1 คน ได้แก่ ดร.อภิญญา กังสนารักษ์
  โดยได้เริ่มงานเมื่อ 16 กรกฎาคม 2545 และมีเจ้าหน้าที่บริหารลาออก 1 คน ได้แก่
  นายปราโมทย์ โชคศิริกุลชัย โดยลาออก เมื่อ 28 กุมภาพันธ์ 2545 ณ สิ้นปี 2545
  บริษัทมีกรรมการรวมทั้งสิ้น 11 คน และมีเจ้าหน้าที่บริหารทั้งสิ้น 12 คน โดยที่ผู้บริหาร7คน
  เป็นกรรมการของบริษัทด้วย

กรรมการและผู้บริหารได้รับค่าตอบแทนที่เป็นตัวเงิน ดังนี้

  (ก) ค่าตอบแทนกรรมการ 12,404,000.-บาท

โดยเป็นค่าตอบแทนในรูปเบี้ยประชุม และบำเหน็จกรรมการ

  (เงินบำเหน็จกรรมการเป็นจำนวนเงินคงที่ปีละ12ล้านบาท)

  (ข) ค่าตอบแทนรวมของเจ้าหน้าที่บริหารทุกคน

  โดยเป็นค่าตอบแทนในรูปเงินเดือน โบนัส

  เบี้ยเลี้ยง และค่าพาหนะ 27,714,646.- บาท

2.  ค่าตอบแทนอื่น เช่น โครงการให้สิทธิซื้อหุ้น หลักทรัพย์แปลงสภาพ หุ้นกู้
    หรือสิทธิประโยชน์อย่างอื่นที่ผู้บริหารได้รับจากบริษัท

  -ไม่มี-

  9.4 การกำกับดูแลกิจการ

จริยธรรมธุรกิจ และการป้องกันความขัดแย้งทางผลประโยชน์

  ในส่วนของจริยธรรมทางธุรกิจ
  บริษัทมีนโยบายและได้แจ้งให้ผู้บริหารและพนักงานทราบและเข้าใจถึงมาตรฐานการปฏิบัติตนตามที่บริษัทคาดหวัง
  ให้ปฏิบัติตามกฎเกณฑ์แนวทางปฏิบัติและข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์โดยเคร่งครัด
  ทั้งนี้ฝ่ายทรัพยากรบุคคลอยู่ในระหว่างดำเนินการปรับปรุงคู่มือพนักงาน
  ซึ่งภายในได้บรรจุจรรยาบรรณพนักงาน ซึ่งได้รวบรวมข้อพึงปฏิบัติต่างๆ
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัท
  และเพื่อเป็นแนวทางในการปฏิบัติต่อบริษัท ผู้มีส่วนได้เสียทุกกลุ่ม โดยคำนึงถึงความซื่อสัตย์ สุจริต
  และเที่ยงธรรม นอกจากการแจ้งข้อพึงปฏิบัติแล้ว ในคู่มือพนักงานก็ได้แสดงโทษทางวินัยไว้ด้วย
  ทั้งนี้
  มีแผนจะพิมพ์เป็นคู่มือแจกจ่ายแก่พนักงานทุกคนในกลุ่มบริษัทและจะเผยแพร่ผ่านสื่ออินทราเน็ตด้วย
  โดยในอนาคตอันใกล้นี้
  ฝ่ายทรัพยากรบุคคลจะใช้สื่ออินทราเน็ตเป็นช่องทางสื่อสารกับพนักงานในองค์กร
  เพื่อให้ความช่วยเหลือในกรณีที่ต้องการคำแนะนำในการปฏิบัติตามจรรยาบรรณด้วย

  ผู้ถือหุ้น : สิทธิและความเท่าเทียมกัน, การประชุมผู้ถือหุ้น

  บริษัทยึดถือปฏิบัติตามหลักการกำกับดูแลกิจการที่ดีตามคำแนะนำของตลาดหลักทรัพย์ฯ
  ทั้งในส่วนของการปฏิบัติต่อผู้ถือหุ้นทุกรายโดยเท่าเทียมกัน ในส่วนของการบริการผู้ถือหุ้น
  และในส่วนของการอำนวยความสะดวกในการประชุมผู้ถือหุ้นบริษัทให้ความสำคัญในการคัดเลือก
  สถานที่ประชุม และกำหนดช่วงเวลาที่เหมาะสม
  เพื่ออำนวยความสะดวกแก่ผู้ถือหุ้นในการเข้าร่วมประชุม ในหนังสือนัดประชุม
  บริษัทให้ความสำคัญต่อการให้รายละเอียดเกี่ยวกับเรื่องที่จะพิจารณาในแต่ละวาระ
  เพื่อให้ผู้ถือหุ้นมีข้อมูลเพียงพอต่อการตัดสินใจ
  โดยได้แสดงความเห็นของคณะกรรมการในแต่ละวาระไว้ด้วย ส่วนการจัดส่งหนังสือเชิญประชุมนั้น
  บริษัทจะจัดส่งล่วงหน้าเพื่อความมั่นใจได้ว่าหนังสือเชิญประชุมและเอกสารประกอบการประชุม
  จะถึงมือผู้ถือหุ้นก่อนถึงกำหนดการประชุม
  เพื่อให้ผู้ถือหุ้นได้มีเวลาเพียงพอในการพิจารณาเรื่องต่างๆล่วงหน้าก่อนเข้าประชุม
  ในการจัดทำรายงานการประชุม
  ได้ให้ความสำคัญต่อการบันทึกความเห็นของผู้เข้าร่วมประชุมทุกฝ่าย
  และมีการสอบทานความครบถ้วนถูกต้องของรายงานฯด้วย
  คณะกรรมการรวมถึงคณะอนุกรรมการทุกชุด ได้ให้ความสำคัญต่อการประชุมผู้ถือหุ้น
  ด้วยถือเป็นโอกาสที่จะได้ให้ข้อมูลต่อผู้ถือหุ้นของบริษัท จึงได้เข้าร่วมประชุมเป็นส่วนใหญ่
  ในการปฏิบัติต่อผู้ถือหุ้นของบริษัทนั้น
  คณะกรรมการให้ความสำคัญต่อการปฏิบัติต่อผู้ถือหุ้นโดยเสมอภาคกัน
  ผู้ถือหุ้นทุกท่านมีสิทธิเข้าร่วมประชุมเพื่อออกเสียงลงคะแนน
  ซึ่งหากผู้ถือหุ้นไม่สามารถเข้าร่วมประชุมได้
  ก็อาจมอบฉันทะให้ผู้รับมอบฉันทะเข้าร่วมประชุมและออกเสียงลงคะแนนแทนได้
  ในระหว่างการดำเนินการประชุมนั้น ประธานในที่ประชุมจะควบคุมการใช้เวลาอย่างเหมาะสม
  เพื่อให้ผู้ถือหุ้นมีเวลาเพียงพอในการพิจารณาเรื่องต่างๆ ในแต่ละวาระ
  และได้เปิดโอกาสให้ผู้ถือหุ้นมีสิทธิอย่างเท่าเทียมกัน ในการตรวจสอบการดำเนินงานของบริษัท
  ผู้ถือหุ้นทุกคนสามารถสอบถาม และแสดงความเห็น รวมถึงการให้ข้อเสนอแนะต่างๆ
  ได้อย่างเต็มที่

สิทธิของผู้มีส่วนได้เสียกลุ่มต่างๆ 

  เนื่องจาก
  บริษัทตระหนักถึงความสำเร็จซึ่งมีแรงสนับสนุนมาจากผู้มีส่วนได้เสียในธุรกิจของกลุ่มบริษัท
  จึงได้ให้ความสำคัญต่อการปฏิบัติต่อผู้มีส่วนได้เสียทุกกลุ่มอย่างสุจริตและเที่ยงธรรม
  และคำนึงสิทธิของผู้มีส่วนได้เสียทุกกลุ่มอย่างสม่ำเสมอ ไม่ว่าจะเป็นผู้มีส่วนได้เสียภายใน ได้แก่
  พนักงานและผู้บริหารของกลุ่มบริษัท หรือผู้มีส่วนได้เสียภายนอก ได้แก่ กลุ่มผู้ผลิตรายการผู้ชม
  ผู้ฟัง ผู้อุดหนุนสินค้าและบริการ ผู้อุปถัมภ์รายการ ผู้ผลิตรายการ คู่ค้า เจ้าหนี้
  ชุมชนที่บริษัทเกี่ยวข้อง ภาครัฐและหน่วยงานอื่นๆ ที่เกี่ยวข้อง โดยเฉพาะอย่างยิ่งคู่แข่ง
  ซึ่งส่วนผลักดันให้กลุ่มบริษัทมีพัฒนาการในการผลิตสินค้าและบริการที่มีคุณภาพ

ระบบการควบคุมและตรวจสอบภายใน

  บริษัทได้จัดให้มีและดำรงไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดูแลรักษาสินทรัพย์
  และป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  คณะกรรมการได้จัดตั้งคณะกรรมการตรวจสอบและสำนักตรวจสอบภายใน
  สอบทานความเพียงพอและความเหมาะสมของระบบการควบคุมภายในของบริษัทและบริษัทย่อย
  คณะกรรมการได้ประชุมร่วมกับผู้สอบบัญชีและผู้ตรวจสอบภายในเป็นประจำอย่างน้อยไตรมาสละครั้ง
  ทุกครั้งที่ประชุมจะมีการสอบถาม
  เพื่อประเมินถึงความเพียงพอและความเหมาะสมของระบบการควบคุมภายในของบริษัทและบริษัทย่อย
  คณะกรรมการตรวจสอบได้รายงานผลการดำเนินงานของคณะกรรมการตรวจสอบต่อคณะกรรมการในการประชุมคณะกรรมการทุกครั้ง
  และเมื่อมีประเด็นปัญหาหรือข้อเสนอแนะในอันที่จะพัฒนาให้ระบบการควบคุมภายในดีขึ้น
  ก็จะเน้นไว้อยู่ในรายงานนั้นๆ
  พร้อมทั้งได้มีการรายงานผลของการติดตามการปฏิบัติหรือไม่ปฏิบัติตามข้อเสนอแนะนั้น
  แจ้งให้แก่คณะกรรมการด้วย
  โดยสรุปคณะกรรมการตรวจสอบและคณะกรรมการบริษัทมีความเห็นพ้องกันว่าบริษัทและบริษัทย่อยมีระบบการควบคุมภายในที่เหมาะสมและเพียงพอ
  รายงานของคณะกรรมการตรวจสอบได้แสดงไว้ในเอกสารแนบ 3 หน้า 87 ของรายงานฉบับนี้
  นอกจากนี้ บริษัทได้จัดให้มีสำนักพัฒนาระบบควบคุมภายใน
  ซึ่งจะทำงานควบคู่กับสำนักตรวจสอบภายใน ในการศึกษาปัญหาองค์กร เสนอแนวทางการแก้ไข
  การป้องกัน ตลอดจนการบริหารความเสี่ยงขององค์กรอีกด้วย

ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลของบริษัท
  โดยได้วางนโยบายให้ฝ่ายบริหารดำเนินการในเรื่องที่เกี่ยวกับการเปิดเผยข้อมูล
  ทั้งข้อมูลทางการเงินและข้อมูลสำคัญที่มีผลกระทบต่อราคาหลักทรัพย์ของบริษัท
  ซึ่งเน้นให้มีความครบถ้วน ถูกต้อง เผยแพร่อย่างทั่วถึง และทันต่อเวลา เช่น
  การจัดประชุมนักวิเคราะห์ และผู้สื่อข่าว เพื่อชี้แจงผลการดำเนินงาน
  ภายหลังจากการเผยแพร่งบการเงินเป็นการทั่วไปแล้ว
  นอกเหนือจากการอาศัยช่องทางการเปิดเผยข้อมูลผ่านสื่อของตลาดหลักทรัพย์ฯ และweb-site
  ของบริษัท พร้อมทั้งได้จัดตั้งหน่วยงานประสานงานตลาดหลักทรัพย์และบริการผู้ลงทุน (
  INVESTOR RELATIONS ) โดยได้มอบหมายให้ ผู้อำนวยการฝ่ายการเงิน
  ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น นักวิเคราะห์ ผู้สื่อข่าว
  และหน่วยงานภาครัฐที่เกี่ยวข้อง บริษัท โดยสามารถติดต่อหน่วยงานดังกล่าวได้ที่ โทร. (02)
  262-3635 หรือที่ web-site: www.becworld.com หรือที่ E-mail Address:
  ir@becworld.com

  9.5 การดูแลการใช้ข้อมูลภายใน

  ในการกำกับดูแลการใช้ข้อมูลภายในนั้น
  บริษัทมีนโยบายห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  ซึ่งรวมทั้งเพื่อการซื้อขายหลักทรัพย์ของบริษัท
  โดยได้แจ้งนโยบายของบริษัทและกฎเกณฑ์แนวทางปฏิบัติและข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์ให้ผู้บริหารทุกท่านทราบ
  พร้อมทั้งกำหนดให้ผู้บริหารต้องรายงานการซื้อขายหลักทรัพย์ของบริษัทให้บริษัททราบโดยทันที
  และได้รวบรวมรายงานเหล่านั้น(หากมี) แจ้งให้คณะกรรมการทราบทุกครั้งที่มีการประชุม
  โดยเฉพาะอย่างยิ่งการห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  และห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
  หรือบุคคลที่ไม่มีหน้าที่เกี่ยวข้อง
  และไม่ซื้อขายหลักทรัพย์ของบริษัทก่อนที่งบการเงินเผยแพร่ต่อสาธารณชน

  9.6 บุคลากร

  บริษัทให้ความสำคัญต่อการพิจารณาจัดสรรกำลังคนให้เหมาะสมกับขนาดของหน่วยงาน
  และเพื่อการเตรียมความพร้อมของกำลังคนต่อแผนงานในอนาคตด้วย โดย ณ วันที่ 31 ธันวาคม
  2545 กลุ่มบริษัทมีพนักงานรวม 1,569 คน แบ่งตามสายงานหลักได้ ดังนี้

  สายธุรกิจสื่อโทรทัศน์ และสื่อโฆษณา 1,134 คน

  สายธุรกิจจัดหา/ผลิตรายการบันเทิงและสารคดี 105 คน

  สายธุรกิจวิทยุ 64 คน

สายธุรกิจผลิตรายการแสดง ส่งเสริมการจำหน่าย

  เพลงและกิจกรรมรณรงค์ 233 คน

  สายธุรกิจต่อเนื่องและสนับสนุน 33 คน

  รวมทั้งสิ้น 1,569 คน

  ค่าตอบแทนที่เหมาะสมเป็นปัจจัยที่สำคัญในการสร้างขวัญและกำลังใจในการทำงานให้แก่บุคลากร
  ตลอดจนการส่งเสริมให้มีความภักดีต่อองค์กรในระยะยาว
  บริษัทจึงได้พิจารณาให้ผลตอบแทนรวมของพนักงานกลุ่มบริษัท ในรอบปี 2545 เป็นจำนวนเงินรวม
  559 ล้านบาท ประกอบด้วย เงินเดือน ค่าล่วงเวลา เบี้ยเลี้ยง โบนัส
  เงินสมทบกองทุนสำรองเลี้ยงชีพ ค่ารักษาพยาบาล และ สวัสดิการต่างๆ

  เนื่องจาก บุคลากรเป็นทรัพย์สินที่มีคุณค่าของบริษัท
  นอกจากบริษัทจะให้ความสำคัญในการพิจารณาสรรหาบุคลากรที่มีคุณภาพมาร่วมงานแล้ว
  บริษัทยังให้ความสำคัญต่อการพัฒนาบุคลากรของบริษัทอันจะยังประโยชน์ต่อการพัฒนาศักยภาพของบริษัทในระยะยาวด้วย
  บริษัทจึงมีนโยบายส่งเสริมให้บุคลากรได้มีการพัฒนาความรู้ความสามารถ
  และเพิ่มทักษะในการทำงาน
  โดยจัดให้บุคลากรในแต่ละหน่วยงานได้เข้าอบรมสัมมนาตามสายงานความรับผิดชอบอย่างสม่ำเสมอ
  ซึ่งนอกจากการอบรมสัมมนาซึ่งจัดโดยสถาบันต่างๆภายนอกแล้ว
  ภายในองค์กรเองหน่วยงานทรัพยากรบุคคลก็ได้จัดอบรมฯภายใน โดยได้พิจารณาจัดอบรมฯ
  หมุนเวียนให้แก่หน่วยงานต่างๆในองค์กรตามความเหมาะสม โดยในรอบปี 2545
  ได้เพิ่มความถี่ในการจัดอบรมมากขึ้นเพื่อเร่งพัฒนาบุคลากรให้มีความพร้อมในการแข่งขันในธุรกิจปัจจุบันให้มากขึ้น
  โดยในรอบปี 2545 บริษัทมีค่าใช้จ่ายในการจัดอบรมสัมมนาภายใน
  รวมถึงการส่งพนักงานเข้ารับการอบรมฯภายนอกประมาณ 7
  แสนบาท(ไม่รวมค่าอบรมสัมมนาที่จัดขึ้นจากบริษัทในกลุ่ม)